Laura Prepon
Vuonna 2008 Prepon näytteli televisiosarjassa "October Road". Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa "Ensisilmäyksellä" Karenin roolissa.
Alkuvuonna 2011 Prepon teki vierailun sarjaan "Castle", ja tähditti päähenkilönä sarjaa "Vielä yhdet Chelsea?" ("Are you there, Chelsea?"), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa "Miesten juttuja", jossa näytteli myös "70’s Show’sta" tunnettu näyttelijä Danny Masterson. Vuodesta 2013 Prepon on näytellyt Alex Vausea Netflix-alkuperäissarjassa "Orange Is the New Black".
Lindsay Price
Lindsay Jaylyn Price (s. 6. joulukuuta 1976 Arkadia, Kalifornia) on yhdysvaltalainen televisionäyttelijä. Hän on esiintynyt muun muassa televisiosarjoissa "Beverly Hills 90210" ja "Kauniit ja rohkeat". Vuodesta 2009 lähtien hän on esittänyt yhtä pääosista ABC:n tuottamassa "Eastwick"-draamasarjassa yhdessä Rebecca Romijnin ja Jaime Ray Newmanin kanssa. Price esiintyi Romijnin kanssa myös draamakomediassa "Pepper Dennis". Hän on myös näytellyt Victory Fordia sarjassa "Lipstick Jungle" vuodesta 2008.